Document ID: 32008R0710

KOMISSION ASETUS (EY) N:o 710/2008,
annettu 24 päivänä heinäkuuta 2008,
teurastetun sian yhteisön markkinahinnan laskemiseksi käytettävien painotuskertoimien vahvistamisesta markkinointivuodeksi 2008/2009
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan,
sekä katsoo seuraavaa:
(1)
Asetuksen (EY) N:o 1234/2007 17 ja 37 artiklassa tarkoitettu teurastetun sian yhteisön markkinahinta on vahvistettava painottamalla kussakin jäsenvaltiossa todettuja hintoja kunkin jäsenvaltion sikakarjan suhteellisen koon ilmaisevilla kertoimilla.
(2)
Nämä kertoimet olisi määritettävä kunkin vuoden joulukuun alussa laskettujen sikamäärien perusteella sikatuotantoa koskevien tilastotietojen keruusta 1 päivänä kesäkuuta 1993 annetun neuvoston direktiivin 93/23/ETY (2) mukaisesti.
(3)
Joulukuussa 2007 tehdyssä laskennassa saatujen tulosten perusteella on aiheellista vahvistaa uudet painotuskertoimet markkinointivuodeksi 2008/2009 ja kumota komission asetus (EY) N:o 846/2007 (3).
(4)
Koska markkinointivuosi 2008/2009 alkaa 1 päivänä heinäkuuta 2008, tätä asetusta on sovellettava siitä päivästä.
(5)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1234/2007 17 ja 37 artiklassa tarkoitetut painotuskertoimet vahvistetaan tämän asetuksen liitteessä.
2 artikla
Kumotaan asetus (EY) N:o 846/2007.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä heinäkuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 2008.

Labels: 2
17
6